pythainlp/thai-wiki-dataset-v3 huggingface dataset:
ตีโต บีลานอบา

ฟรันเซสก์ "ตีโต" บีลานอบา อี บาโย (Francesc "Tito" Vilanova i Bayó) เกิดเมื่อวันที่ 17 กันยายน พ.ศ. 2512 เป็นนักฟุตบอลชาวสเปน เล่นในตำแหน่งกองกลาง มีชื่อเสียงเป็นที่รู้จัก ในฐานะผู้จัดการทีมสโมสรฟุตบอลบาร์เซโลนา
หลังจากเลิกเล่นฟุตบอลแล้ว ตีโตเข้าเป็นผู้ช่วยของชูเซบ กวาร์ดีโอลา ผู้จัดการทีมบาร์เซโลนาในขณะนั้น ซึ่งเป็นส่วนหนึ่งที่ช่วยให้สโมสรเป็นแชมป์ถึง 14 รายการ ในฤดูกาล 2012 สโมสรเลื่อนตำแหน่งให้ตีโต ขึ้นเป็นผู้จัดการทีมแทนกวาร์ดีโอลา และเป็นแชมป์ลาลิกา ฤดูกาล 2012–13 ต่อมาเมื่อ 19 กรกฎาคม 2013 ตีโตต้องลาออกจากผู้จัดการทีมบาร์เซโลนา เนื่องจากแพทย์ตรวจพบมะเร็งที่ต่อมน้ำลาย ซึ่งหากเขายังทำงานต่อไปจะเป็นอุปสรรคต่อการรักษา และในที่สุด 25 เมษายน 2014 ตีโตก็ถึงแก่กรรม ขณะมีอายุ 45 ปี ด้วยสาเหตุจากเนื้อร้ายดังกล่าว
== อ้างอิง ==
== แหล่งข้อมูลอื่น ==
FC Barcelona profile
BDFutbol profile
Transfermarkt profile
บุคคลจากแคว้นกาตาลุญญา
นักฟุตบอลชาวสเปน
นักฟุตบอลชาวกาตาลา
กองกลางฟุตบอล
ผู้เล่นในลาลิกา
ผู้เล่นสโมสรฟุตบอลบาร์เซโลนาอัตเลติก
ผู้เล่นเซลตาเดบิโก
ผู้เล่นเอร์เรเซเด มายอร์กา
ผู้เล่นสโมสรฟุตบอลเอลเช
ผู้จัดการทีมฟุตบอลในลาลิกา
ผู้จัดการทีมฟุตบอลชาวสเปน
ผู้จัดการทีมสโมสรฟุตบอลบาร์เซโลนา
เสียชีวิตจากมะเร็ง
ผื่นแพ้ยา

ผื่นแพ้ยาคือ ผลไม่พึงประสงค์ของยา (Adverse drug reaction) เกิดขึ้นหลังจากที่รับประทานยาที่แพ้ โดยอาจเกิดขึ้นทันทีหลังทานยาไม่เกินชั่วโมง หรืออาจใช้ระยะเวลานานเป็นสัปดาห์หรือเป็นเดือนกว่าจะร่างกายจะตอบสนองต่ออาการแพ้แล้วเกิดผื่นขึ้นกับยาแต่ละชนิด การเกิดผื่นแพ้ยาสามารถพบได้ทั้งในเพศหญิงหรือเพศชายและไม่ขึ้นกับอายุ บางรายหลังรับประทานยาที่แพ้ครั้งแรกอาจจะยังไม่ปรากฏผื่นแพ้ขึ้น อาจจะพบผื่นหลังจากได้รับยาซ้ำ แต่บางรายอาจพบผื่นแพ้ได้ทันทีที่รับยาครั้งแรก ทั้งนี้หากรับประทานยาที่แพ้ซ้ำจะทำให้เกิดอาการผื่นแพ้หรืออาการอื่นที่รุนแรงมากขึ้น
อาการของผื่นแพ้ยา
ผื่นแพ้ยาอาจเกิดขึ้นบริเวณผิวหนัง บริเวณใดบริเวณหนึ่งหรือลามทั่วร่างกาย หรืออาจเกิดบริเวณเยื่อบุอ่อนของร่างกาย เช่น เยื่อบุตา ช่องปาก อวัยวะเพศ ความรุนแรงของอาการผื่นจะแตกต่างกันไปในผู้ป่วยแต่ละราย และลักษณะผื่นที่พบ จะมีหลายแบบแตกต่างกัน เช่น เป็นผื่นแดงราบ ผื่นจุดแดงเล็กกระจายทั่ว ผื่นนูนร่วมกับผื่นราบ อาจมีอาการคันร่วมด้วยหรือไม่ก็ได้ นอกจากอาการผื่น อาจพบอาการผิดปกติอื่น เช่น ผิวหนังลอก ปากบวม ตาบวม แน่นหน้าอก หายใจไม่อิ่มหรือมีเสียงหวีด ซึ่งเป็นอาการของทางเดินหายใจตีบจะต้องรีบพบแพทย์เพื่อรับการรักษาทันที เพราะหากปล่อยไว้อาจเป็นอันตรายจนถึงขั้นเสียชีวิตได้
วิธีปฏิบัติตนเมื่อพบผื่นแพ้ยา
หากรับประทานยาใดก็ตามแล้วเกิดผื่นแดงคันขึ้นผิดปกติ และสงสัยว่าจะแพ้ยาให้หยุดยาแล้วกลับไปพบแพทย์หรือเภสัชกรทันที เพื่อประเมินว่าผื่นที่เกิดขึ้นเป็นผื่นแพ้ยาหรือเป็นผื่นโรคผิวหนัง เพราะโรคบางโรค เช่น การติดเชื้อไวรัสหรือเชื้อแบคทีเรีย การแพ้อาหารหรือผลิตภัณฑ์สขภาพต่าง ๆ ก็อาจแสดงอาการผื่นเช่นเดียวกันกับผื่นแพ้ยาได้ หากผื่นที่เกิดขึ้นไม่ใช่ผื่นแพ้ยาแต่ผู้ป่วยหยุดยาเองแล้วแจ้งแพทย์ว่าแพ้ยา จะทำให้เสียโอกาสในการใช้ยานั้นรวมทั้งยาอื่นในกลุ่มเดียวกัน แต่หากไม่ทราบว่าแพ้ยาแล้วรับประทานยาเดิมซ้ำ อาจทำให้เกิดอาการแพ้รุนแรงกว่าเดิมจนถึงขั้นเสียชีวิตได้
การรักษาผื่นแพ้ยา
โดยทั่วไปหากเป็นผื่นแพ้ยาไม่รุนแรงและมีการหยุดยาทันทีหลังเกิดผื่นแพ้ ผื่นจะสามารถยุบหายเองได้ แต่บางรายอาจมีอาการผื่นแพ้ยารุนแรง อาจมีความจำเป็นต้องได้รับการรักษาเพิ่มเติมรวมถึงติดตามอาการอื่นร่วมด้วย แล้วการแพ้ยาเป็นอาการที่เกิดขึ้นแล้วจะเป็นไปตลอดชีวิตไม่สามารถหายได้ ดังนั้นผู้ป่วยจะต้องระมัดระวังไม่รับประทานยาเดิมซ้ำอีก
บัตรแพ้ยา
ผู้ป่วยที่ได้รับการประเมินอาการแพ้ยาจากแพทย์หรือเภสัชกร และได้รับการยืนยันว่าแพ้ยา จะได้รับบัตรแพ้ยาระบุชื่อยา อาการที่แพ้ ความรุนแรงของอาการแพ้ วันที่พบอาการแพ้ ผู้ป่วยจะต้องพกบัตรแพ้ยานี้ติดตัวตลอดเวลาและยื่นแสดงต่อสถานพยาบาลหรือร้านยาที่เข้ารับการรักษาทุกครั้ง เพื่อป้องกันไม่ให้มีการสั่งใช้ยาที่ผู้ป่วยแพ้ซ้ำ
ผื่นแพ้ยา
เภสัชวิทยา
รายชื่อนครในประเทศเกาหลีใต้

นคร (시) เป็นเขตการปกครองประเภทหนึ่ง จากกฎหมายของประเทศเกาหลีใต้ ถ้าประชากรในอำเภอมี 150,000 คนขึ้นไปก็จะได้รับการยกฐานะขึ้นเป็นนครด้วยการผ่านร่างกฎหมายพิเศษโดยรัฐสภาของเกาหลีใต้
บรรดานครที่มีขนาดใหญ่ที่สุดของประเทศเกาหลีใต้จะมีสถานะการปกครองตนเองเทียบเท่ากับจังหวัด เมืองหลวงและนครที่ใหญ่ที่สุดในประเทศ คือ โซล จัดอยู่ในประเภท ทึกบย็อลชี (นครพิเศษ) ในขณะที่นครที่ใหญ่รองลงมาจำนวน 6 แห่ง จัดอยู่ในประเภท ควังย็อกชี (มหานคร) นครที่เล็กลงมาจะอยู่ในประเภท ชี ("นคร") ซึ่งจะอยู่ภายใต้การปกครองของจังหวัด ในระดับเดียวกับอำเภอ
== การจำแนกประเภทนคร ==
=== นครใหญ่ ===
นครใหญ่ ภาษาเกาหลีเรียก แทโดชี (대도시 大都市) หรือเรียกอย่างไม่เป็นทางการว่า ทึกจ็องชี (특정시, 特定市) เป็นนครที่มีประชากร 5 แสนคนขึ้นไป นครใหญ่จะได้รับการแต่งตั้งตามคำสั่งของรัฐบาลภายใต้มาตรา 175 ของกฎหมายปกครองตนเองท้องถิ่น ซึ่งจะเป็นการขยายขอบเขตอำนาจในการบริหารโดยถ่ายโอนจากจังหวัดไปยังนครนั้น ๆ หนึ่งในนั้นคือ อำนาจในการแบ่งการปกครองออกเป็น เขต (일반구; 一般區) แต่ก็ไม่ใช่ทุกนครใหญ่ที่แบ่งออกเป็นเขต เช่น พูช็อน คิมแฮ ฮวาซ็อง หรือนัมยังจู ปัจจุบัน ประเทศเกาหลีใต้มีนครใหญ่ทั้งหมด 15 แห่ง
=== นครภายใต้การบริหาร ===
ในจังหวัดปกครองตนเองพิเศษเชจู นครเชจูและซอกวีโพมีสถานะเป็นนครภายใต้การบริหารของจังหวัด ซึ่งไม่มีอำนาจปกครองตนเอง ปัจจุบัน หน่วยงานบริหารของนครเชจูกำลังพยายามขยายขอบเขตอำนาจในการบริหารที่ได้รับมอบหมายจากจังหวัดให้มีมากยิ่งขึ้น
=== มหานคร ===
มหานคร (ควังย็อก-ซี, 광역시, 廣域市) เป็นนครขนาดใหญ่ที่ไม่ได้เป็นส่วนหนึ่งของจังหวัดใด ๆ ทำให้มีสถานะเทียบเท่าจังหวัด มีความคงอยู่แบบเป็นเอกเทศ และมีระบบการปกครองตนเอง อาจเปรียบเทียบกับนครปกครองโดยตรงของประเทศจีนได้ เนื่องจากก่อนปี ค.ศ. 1995 เคยเรียกว่า "นครปกครองโดยตรง" (직할시, 直轄市) ปัจจุบัน ประเทศเกาหลีใต้มีมหานคร 6 แห่ง
ในการแต่งตั้งให้เป็นมหานครนั้นไม่มีหลักเกณฑ์ในทางกฎหมาย แต่โดยปกติแล้ว นครที่จะได้รับการยกฐานะเป็นมหานครมักมีจำนวนประชากรเข้าใกล้ 1 ล้านคน อย่างไรก็ตาม ยังมีนครที่มีประชากรเกิน 1 ล้านคนที่ไม่ได้เป็นมหานคร 4 แห่ง ได้แก่ ซูว็อน ชังว็อน โคยัง และยงอิน และยังไม่มีการพิจารณาในการยกฐานะเพิ่มเติม
=== นครพิเศษ ===
นครพิเศษ (ทึกบย็อล-ชี, 특별시, 特別市) เป็นเขตการปกครองระดับแรกประเภทหนึ่งในประเทศเกาหลีใต้ มีฐานะเทียบเท่ากับจังหวัด มีเพียงแห่งเดียว คือ โซล เคยได้รับการจัดตั้งเป็น "นครอิสระพิเศษ" (특별자유시; 特別自由市) โดยแยกการปกครองออกมาจากจังหวัดคย็องกี เมื่อวันที่ 15 สิงหาคม ค.ศ. 1946 และเปลี่ยนสถานะเป็น "นครพิเศษ" เมื่อวันที่ 15 สิงหาคม ค.ศ. 1949
=== นครปกครองตนเองพิเศษ ===
นครปกครองตนเองพิเศษ (ทึกบย็อลจาชี-ชี, 특별자치시, 特別自治市) มีเพียงแห่งเดียว คือ นครเซจง
== รายชื่อนครทั้งหมด ==










{|class=wikitable
!rowspan=2 colspan=2|ชื่อ!!colspan=2|ภาษาเกาหลี!!rowspan=2|จำนวน
|-
!ฮันกึล!!ฮันจา
|-
|bgcolor="Moccasin"|&nbsp;&nbsp;&nbsp;||นครพิเศษ||||||1
|-
|bgcolor="Thistle"|&nbsp;&nbsp;&nbsp;||นครปกครองตนเองพิเศษ||||||1
|-
|bgcolor="PaleTurquoise"|&nbsp;&nbsp;&nbsp;||มหานคร||||||6
|-
!colspan=5|
|-
|bgcolor="PaleGreen"|&nbsp;&nbsp;&nbsp;||นครใหญ่||||||15
|-
|bgcolor="Gainsboro"|&nbsp;&nbsp;&nbsp;||นครภายใต้การบริหาร||||||2
|-
|&nbsp;&nbsp;&nbsp;||นคร||||||60
|}
== ดูเพิ่ม ==
รายชื่อนครในประเทศเกาหลีเหนือ
== อ้างอิง ==
The Principal Cities of South Korea
Korea.net-Facts about Korea 
Korea.net-Facts about Korea 
 
เกาหลีใต้
กลอนสังขลิก

กลอนสังขลิก จัดเป็นกลอนชาวบ้านประเภทเพลงเด็ก โดยส่วนใหญ่เป็นบทร้องเล่น ลักษณะเด่นอยู่ที่การส่งสัมผัสไม่เหมือนกับกลอนสุภาพ 
== ลักษณะบังคับ ==
กลอนสังขลิกบังคับสัมผัส 2 แห่ง ได้แก่ สัมผัสระหว่างวรรคแรกกับวรรคหลังในบาทเดียวกันแห่งหนึ่ง และสัมผัสท้ายบาทแรกกับท้ายวรรคแรกของบาทต่อไปอีกแห่งหนึ่ง เกี่ยวเนื่องกันไปเรื่อยๆ จนตลอดบท
จำนวนคำในวรรคมีตั้งแต่วรรคละ 3 คำ ถึงวรรคละ 5 คำ กำหนดบาทละ 2 วรรค บทหนึ่งจะมีกี่บาทก็ได้
== ตัวอย่าง ==
จากบทร้องเล่นของเด็กไทยสมัยเก่า ในประชุมลำนำ ของ หลวงธรรมาภิมณฑ์
หลวงธรรมาภิมณฑ์ ได้ประดิษฐ์แบบของกลอนสังขลิกไว้ 8 ชนิด ตามจำนวนคำในวรรค ตั้งแต่กลอน 2 ถึงกลอน 9 แต่ไม่ค่อยเป็นที่แพร่หลายนัก
== อ้างอิง ==
ก
กลอนหัวเดียว

กลอนหัวเดียว เป็นกลอนชาวบ้านเช่นเดียวกับกลอนสังขลิก ลักณะเด่นอยู่ที่การส่งสัมผัสท้ายบทเป็นเสียงเดียวกันทุกบาท จึงได้ชื่อว่า กลอนหัวเดียว มักพบในบทเพลงกล่อมเด็กและบทเพลงปฏิพากย์ เช่น เพลงเรือ ลำตัด เพลงอีแซว เพลงฉ่อย เป็นต้น
== ลักษณะบังคับ ==
กลอนหัวเดียว บังคับบาทละ 2 วรรค จำนวนคำในวรรคมีตั้งแต่ 4 - 10 คำ ถ้าจำนวนคำในวรรคมากอาจเพิ่มสัมผัสกลางวรรคอีกแห่งหนึ่งเพื่อให้เป็นจังหวะเวลาร้อง บทหนึ่งแต่งกี่บาทก็ได้ไม่จำกัด
บังคับสัมผัส 2 แห่ง คือ สัมผัสระหว่างวรรคกับสัมผัสท้ายบาท สัมผัสท้ายบาทเป็นเสียงเดียวกันทุกบาทตลอดบท ถ้าส่งสัมผัสเสียง อา เรียกว่ากลอนลา ส่งสัมผัสเสียง อี เรียกว่ากลอนลี ส่งสัมผัสเสียง ไอ เรียกว่ากลอนไล
== ตัวอย่าง ==
ตัวอย่างกลอนหัวเดียวส่งสัมผัสด้วยกลอนไล จากเพลงฉ่อย ของเก่าในหลักภาษาไทย ของ พระยาอุปกิตศิลปสาร
== อ้างอิง ==
ก
แกสตริโนมา

แกสตริโนมา (gastrinoma) เป็นเนื้องอกในตับอ่อนหรือลำไส้เล็กส่วนต้น (ดูโอดีนัม) ซึ่งหลั่งฮอร์โมนแกสตรินออกมามากผิดปกติ ทำให้เกิดแผลในลำไส้และกระเพาะอาหารได้
บ่อยครั้งเนื้องอกแกสตริโนมานี้เป็นที่มาของการหลั่งแกสตรินมากผิดปกติจนทำให้เกิดกลุ่มอาการโซลลินเจอร์-เอลลิสันได้
เนื้องอกของต่อมไร้ท่อ
วันดี ศรีตรัง

สาธนา พงษ์สว่าง มีชื่อแต่แรกเกิดว่า วัยดี บริมาตร์ และเป็นที่รู้จักในชื่อ วันดี ศรีตรัง (23 กุมภาพันธ์ พ.ศ. 2493 — 31 สิงหาคม พ.ศ. 2518) เป็นนักแสดงชาวไทย ซึ่งมีชื่อเสียงจากผลงานภาพยนตร์เรื่อง ชู้ ในปี พ.ศ. 2515
==ประวัติ==
วันดี ศรีตรัง เกิดเมื่อวันที่ 23 กุมภาพันธ์ พ.ศ. 2493 ที่อำเภอย่านตาขาว จังหวัดตรัง บิดาของเธอเป็นช่างก่อสร้าง ชื่อ เปรียม บริมาตร์ กับมารดาชื่อ กิมเจ็ง พิพัฒนกุล ภายหลังบิดามารดาได้หย่าร้างกัน เธอและวิชัย บริมาตร์ พี่ชายจึงอยู่ในการดูแลของย่าที่ย่านตาขาว ส่วนมารดาแยกไปพำนักอยู่ในทับเที่ยง
เธอมีหน้าตาคมขำนัยน์ตาโต แต่มีเชื้อสายจีนจากมารดา และเธออาจมีเชื้อสายแขกจากบิดา เนื่องจากสกุลบริมาตร์ของเธอมีทั้งชาวพุทธและมุสลิม
เธอเคยชนะเลิศประกวดเทพีศรีตรัง และนางงามเทศบาลประจำปี 2510
==เข้าสู่วงการ==
ในปี พ.ศ. 2511 เธอได้ขอเปี๊ยก โปสเตอร์ เพื่อมาแสดงภาพยนตร์ แต่ถูกปฏิเสธไปในช่วงแรกเนื่องจากเปี๊ยกต้องการนักแสดงสาวชาวบ้าน แต่ครั้งนั้นเธอแต่งตัวอย่างเพชรา เชาวราษฎร์ และภายหลังเธอก็กลับมาหาเปี๊ยกอีกครั้งโดยไม่แต่งหน้า ครั้งนี้เธอจึงได้แสดงหนังเรื่อง ชู้ ซึ่งประกบคู่กับ กรุง ศรีวิไล และมานพ อัศวเทพ
หลังจากงานแสดงภาพยนตร์ดังกล่าวก็มีชื่อเสียงมากขึ้น และมีผลงานภาพยนตร์ 14 เรื่องในช่วง 3 ปีของการแสดง และรับบทเป็นนางเอกทั้งหมดแต่เป็นนางเอกสาวกร้านโลก และได้ร่วมแสดงกับดาราชายที่มีชื่อเสียงหลายคน เช่น กรุง ศรีวิไล, สรพงศ์ ชาตรี, ไพโรจน์ ใจสิงห์, สมบัติ เมทะนี, ยอดชาย เมฆสุวรรณ และนาท ภูวนัย
==ชีวิตส่วนตัว==
เธอเป็นนักแสดงที่กล้าเปิดเผยว่าเธอเคยผ่านการสมรสมาแล้ว ก่อนเข้าวงการ เธอได้สมรสกับสิน สินไชย พ่อค้าขายหมูในตลาดของจังหวัดตรัง
ต่อมาช่วงปี พ.ศ. 2517 เธอมีความสัมพันธ์กับสมชาย พงษ์สว่าง (หย็อง ไบคาน) ชาวไทยเชื้อสายปากีสถาน ที่ต่อมาได้ถูกสมชายลักพาตัวเธอไปแต่งงานที่ประเทศปากีสถาน ก่อนกลับมาประเทศไทย เธอถูกคุมตัวอยู่ในไร่ของสมชายมาโดยตลอด ทั้งสองมีบุตรด้วยกันหนึ่งคน เป็นหญิงชื่อ โซเบดา พงษ์สว่าง ขณะที่บุตรดังกล่าวมีอายุได้เพียงห้าเดือน วันดีก็เสียชีวิตอย่างเป็นปริศนาเมื่อวันที่ 31 สิงหาคม พ.ศ. 2518 สภาพศพไม่มีบาดแผลใด พบเพียงเสื้อผ้าที่สวมใส่หลุดลุ่ย ซึ่งสมชายผู้สามีได้อ้างว่าวันดีเสียชีวิตเพราะกินยาเกินขนาด และศพถูกฝังในมัสยิดมะฮ์บาคูล่านารี
ส่วนนายสมชาย พงษ์สว่าง ก็มิได้สมรสใหม่กับใคร ภายหลังเขาถูกลอบยิงเสียชีวิต
==ผลงานการแสดงภาพยนตร์==
ชู้ (2515)
ยอดสงสาร (2516)
สวรรค์เวียงพิงค์ (2516)
เจ้าชายห่อหมก (2516)
น้ำเซาะทราย (2516)
เหลือแต่รัก (2516)
รัญจวนจิต (2516)
คนกินเมีย (2517)
น้ำตานาง (2517)
สาวสิบเจ็ด (2517)
มาลัยเสี่ยงรัก (2517)
ชายผ้าเหลือง (2517)
กรุงเทพพิศวาส (2517)
ปล้นครั้งสุดท้าย (2518)
ตัณหา (2518)
ฟ้ามิอาจกั้น (2519)
==อ้างอิง==
นักแสดงชาวไทย
บุคคลจากอำเภอย่านตาขาว
บุคคลจากศาสนาพุทธที่เปลี่ยนไปนับถือศาสนาอิสลาม
ชาวไทยเชื้อสายจีน
มุสลิมชาวไทย
นักแสดงภาพยนตร์หญิงชาวไทย
นักแสดงหญิงชาวไทยในศตวรรษที่ 20
เตอร์นาวา

เตอร์นาวา (Trnava), ทือร์เนา (Tyrnau) หรือ นอจโซมบอต (Nagyszombat) เป็นเมืองในประเทศสโลวาเกีย ตั้งอยู่ทางตะวันตกของประเทศ อยู่ห่างจากกรุงบราติสลาวาไปทางทิศตะวันออกเฉียงเหนือ 47 กม. ริมฝั่งแม่น้ำเตอร์นาวา เป็นเมืองหลวงของแคว้นเตอร์วานา เป็นเมืองประวัติศาสตร์ เต็มไปด้วยโบสถ์เก่ามากมายในกำแพงเมือง
เมืองในประเทศสโลวาเกีย
เพลงเรือ

เพลงเรือ เป็นเพลงพื้นบ้านที่เล่นกันในฤดูน้ำหลาก เป็นเพลงปฏิพากย์ชนิดเดียวที่ร้องเล่นกลางลำน้ำโดยพ่อเพลงและแม่เพลงอยู่คนละลำ จังหวัดที่เล่นเพลงเรือ ได้แก่ จังหวัดที่อยู่ริมแม่น้ำในภาคกลาง เช่น อยุธยา อ่างทอง สิงห์บุรี สุพรรณบุรี ลพบุรี และ พิษณุโลก เพลงเรือส่วนใหญ่จะถนัดร้องบทชิงชู้ ฉันทลักษณ์เหมือนเพลงปรบไก่
==ตัวอย่าง==
การร้องเพลงเรือจะมีบทลูกคู่รับว่า ฮ้าไฮ้ และมีบทกระทุ้งว่า ชะชะ ดังตัวอย่าง
ฝ่าชาย
เอ่อเอ้อเอิงเอยวันี้ประจวบปานบวบประจบบุญพาได้มาพบ (ห้า ให้) น้องยา
ให้แม่เอ่ยกันเถิดน้องขอให้แม่ร้องขึ้นรำพี่อยากจะขอฟังคำ (ห้า ให้) น้องว่า
ให้แม่ร่ายขึ้นร้องให้แม่น้องเอื้อนเอ่ยอย่าทำท่าวางเฉย (ห้า ให้) ให้มันช้า
น้องอย่านิ่งจับบทไปเลยแม่รจนา เงาะน้อยหอยสังข์คู่สร้างมาหา ให้เผยพักตร์ขึ้นมาพาทีเอยเอิง
ฝ่ายหญิง
เสียงใครที่ไหนแน่เสียงใครมาเรียกหาแม่(ห้า ให้) ที่ไหนล่า
แต่พอเรียกก็ขานแต่พอวานก็เอ่ยน้องไม่นิ่งอยู่เฉย(ห้า ให้) ชักช้า
ถามพ่อเจ้าประคุณทูลกระหม่อมเต่าทองพี่มาเรียกหาน้อง(ห้า ให้) ทำไมขา
ฉันร้องทักชมโฉมไปด้วยลมวาจา ฉันได้รองน้ำข้าวไว้ซักเก้ากะลาให้คุณพี่ที่มาหาน้องเอย
==ลักษณะบังคับ==
บาทละ 2 วรรค
วรรคละ 7 - 9 คำ
จำนวนคำวรรคแรกมักมากกว่าวรรคหลัง
ไม่จำกัดความยาวในหนึ่งบทมีตั้งแต่ 3 คำกลอนขึ้นไป
จบบทด้วยคำว่า เอย
บังคับสัมผัสแบบกานต์ดั้น
==บทร้องพิเศษ==
บทจากเพลงเรือนอกจากจะร้องแบบธรรมดาแล้วยังมีบทร้องพิเศษที่เรียกว่า ออกช่อ ต่อท้าย ดังตัวอย่าง
ญ.
ช่อเจ้าเอ้ยมะกอกหอมดอกมะปลิง
พอของใหม่มาเข้าเอาของเก่าขว้างทิ้ง
ดิฉันไม่ใช่แสร้งรำพันเป็นเช่นนั้นจริงๆ
จะดักลอบเอาปลาเขาถอดงาขว้างทิ้ง
อีกหน่อยก็แบนแปดแป๋เเหมือนตะแกรกล้วยปิ้ง
คงจะมีอยู่เหลือก็ไอ้มะขือนมลิง
ช่อฉันเอ้ยมะปลิงหอมไม่หายเลยเอย
ช.
เหลืองเอ๋ยใบยอหอมช่อผักบุ้ง
จะแปลงเป็นยุงก้นปล่องไปกัดน้องในมุ้ง
กัดตรงไหนไม่ปวดยกเว้นตรงหนวดยุ่งๆ
เจ้าช่อฉันเอ้ยผักยุ้งหอมเมื่อยามเย็นเอยหอมเมื่อเย็นวานเอยหอมเมื่อวานซืนเอยหอมเมื่อคืนวานเอย
==อ้างอิง==
==แหล่งข้อมูลอื่น==
กรมส่งเสริมวัฒนธรรม : เพลงเรือ (pdf)
ปลูกปัญญา : การแสดงพื้นเมืองภาคกลาง ตอน เพลงเรือ
ศิลปะการแสดงไทย
ทอร์เชาน์

ทอร์เชาน์ (Tórshavn, ออกเสียง: ) เป็นเมืองหลวงและเมืองที่ใหญ่ที่สุดของหมู่เกาะแฟโร ดินแดนของประเทศเดนมาร์ก ตั้งอยู่ทางตอนใต้และเป็นส่วนหนึ่งของชายฝั่งทิศตะวันตกของเมืองสเตรอเมอ เมืองมีประชากรราว 13,000 คน (ค.ศ. 2008)
เมืองในหมู่เกาะแฟโร
เมืองหลวงในทวีปยุโรป
โลก

โลก (लोक, loka; world; สัญลักษณ์: ) มีความหมายโดยปริยายหมายถึงหมู่มนุษย์ รวมทั้งอารยธรรมมนุษย์โดยรวมทั้งหมด โดยเฉพาะในด้านประสบการณ์ ประวัติศาสตร์ หรือสภาพของมนุษย์โดยทั่ว ๆ ไป ทั้งนี้ คำว่า ทั่วโลก หมายถึงสถานที่ใด ๆ บนดาวเคราะห์โลก
ในทางปรัชญามองโลกอยู่ 2 แบบ คือ
โลกที่เป็นเอกภพทางกายภาพทั้งหมด
โลกในแบบภววิทยา
ในทางเทววิทยา โลก หมายถึง โลกที่เป็นวัตถุหรือภพภูมิที่เป็นโลกียะ ซึ่งต่างจากสภาพเจตะ อุตรภาพ หรือศักดิ์สิทธิ์
คำว่า "โลกาวินาศ" หมายถึง สภาพการณ์ที่เชื่อว่าเป็นจุดสิ้นสุดของประวัติศาสตร์มนุษยชาติ แนวคิดนี้มักพบในศาสนาต่าง ๆ
ประวัติศาสตร์โลก หมายถึง พัฒนาการทางภูมิรัฐศาสตร์หลัก ๆ ในช่วง 5 สหัสวรรษตั้งแต่อารยธรรมแรกมาจนปัจจุบันนี้
ประชากรโลก หมายถึง จำนวนรวมประชากรมนุษย์ทั้งหมดในช่วงเวลาหนึ่ง ๆ และเช่นเดียวกันคำว่าเศรษฐกิจโลกก็หมายถึง สภาพเศรษฐกิจของสังคมทั้งหมดทุกประเทศ โดยเฉพาะในบริบทของโลกาภิวัตน์
คำว่าโลกใน ศาสนาโลก ภาษาโลก และสงครามโลก เน้นถึงขอบข่ายระหว่างประเทศหรือระหว่างทวีป โดยไม่ได้หมายความว่าเกี่ยวกับโลกโดยรวมทั้งหมด
ส่วนคำว่าโลกในแผนที่โลก ภูมิอากาศโลก มิได้หมายถึงโลกในเชิงวัฒนธรรมหรืออารยธรรมมนุษย์ แต่หมายถึงดาวเคราะห์โลก
== อ้างอิง ==
กีฬายูโดในโอลิมปิกฤดูร้อน 2012 – ชาย ไม่เกิน 60 กิโลกรัม

กีฬายูโดในโอลิมปิกฤดูร้อน 2012 ประเภทรุ่นไม่เกิน 60 กิโลกรัมชาย
แข่งขัน วันที่ 28 กรกฎาคม 2555
สนามการแข่งขัน : ExCel Exhibition Center
นักกีฬาเข้าร่วมการแข่งขัน 32 คน จาก 32 ประเทศ
== โปรแกรมการแข่งขัน ==
แข่งขันวันที่ 28 กรกฎาคม 2555 (ตามเวลาของประเทศสหราชอาณาจักร)
== ประเทศที่เข้าร่วมการแข่งขัน ==
มีนักกีฬาเข้าร่วมแข่งขัน 32 คน จาก 32 ประเทศ
{|
| valign = top|
โซนยุโรป
| valign = top|
โซนเอเชีย
| valign = top|
โซนอเมริกา
| valign = top|
โซนแอฟริกา
| valign = top|
โซนโอเชียเนีย
|}
== อ้างอิง ==
London Olympics game 2012 
International Judo Federation (IJF)
ชาย ไม่เกิน 60 กิโลกรัม
คอลล์ออฟดิวตี: มอเดิร์นวอร์แฟร์ 2

คอลล์ออฟดิวตี: มอเดิร์นวอร์แฟร์ 2 เป็นเกมยิงมุมมองบุคคลที่หนึ่ง พัฒนาโดยอินฟินิตีวอร์ดและเผยแพร่โดยแอคติวิชัน เป็นเกมสำหรับเอกซ์บอกซ์ 360 และเพลย์สเตชัน 3 วิดีโอเกมคอนโซล และรองรับระบบปฏิบัติการไมโครซอฟท์ วินโดวส์
== อ้างอิง ==
เกมของแอกทิวิชัน
วิดีโอเกมยิงมุมมองบุคคลที่หนึ่ง
เกมสำหรับเพลย์สเตชัน 3
วิดีโอเกมที่ออกวางจำหน่ายในปี พ.ศ. 2552
คอลล์ออฟดิวตี
วิดีโอเกมที่มีฉากในสหรัฐ
วิดีโอเกมที่มีฉากในประเทศคาซัคสถาน
วิดีโอเกมที่มีฉากในประเทศรัสเซีย
วิดีโอเกมที่มีฉากในประเทศบราซิล
วิดีโอเกมที่มีฉากในประเทศอัฟกานิสถาน
วิดีโอเกมแบบร่วมมือกัน
วิดีโอเกมที่มีฉากในนครนิวยอร์ก
สงครามสมมุติ
ฆาตกรรมหมู่ในบันเทิงคดี
วิดีโอเกมประวัติศาสตร์ประยุกต์
เกมสำหรับเอกซ์บอกซ์ 360
เกมสำหรับแมคโอเอส
บันเทิงคดีเกี่ยวกับการบุกครอง
โปรแลกติโนมา

โปรแลกติโนมา (prolactinoma) เป็นเนื้องอกไม่ร้ายชนิดเนื้องอกต่อมของต่อมใต้สมองที่สร้างฮอร์โมนโปรแลกตินได้ เป็นเนื้องอกของต่อมใต้สมองที่พบบ่อยที่สุด อาการส่วนใหญ่เป็นอาการของภาวะมีฮอร์โมนโปรแลกตินในเลือดสูง หรือเป็นอาการของการที่มีการกดเบียดของเนื้องอกต่ออวัยวะข้างเคียง
เนื้องอกของต่อมไร้ท่อ
เขตมิสซังนครสวรรค์

เขตมิสซังนครสวรรค์ ชาวคาทอลิกเรียงว่าสังฆมณฑลนครสวรรค์ เป็นมุขมณฑลโรมันคาทอลิกในประเทศไทย มีพื้นที่ครอบคลุม 13 จังหวัด ได้แก่ จังหวัดสระบุรี ลพบุรี สิงห์บุรี ชัยนาท อุทัยธานี นครสวรรค์ เพชรบูรณ์ พิจิตร กำแพงเพชร ตาก พิษณุโลก สุโขทัย และจังหวัดอุตรดิตถ์ นับเป็นมุขมณฑลที่ใหญ่ที่สุดในประเทศไทย
สำนักมิสซังคาทอลิกนครสวรรค์ ตั้งอยู่ที่ 69/39 ถ.ดาวดึงส์ อ.เมือง จ.นครสวรรค์ 60000 มีมุขนายกยอแซฟ พิบูลย์ วิสิฐนนทชัย เป็นมุขนายกมิสซังองค์ปัจจุบัน
== มุขนายกมิสซัง ==
นับตั้งแต่ได้รับสถานะเป็นมุขมณฑล เขตมิสซังนครสวรรค์มีมุขนายกมิสซังเป็นประมุขมาแล้ว 5 องค์ ดังนี้
{|class="wikitable"
|-
! ลำดับ || รายนาม || เริ่มวาระ || สิ้นสุดวาระ
|-
| 1 || มุขนายกมารี มีแชล ล็องแฌร์ || ค.ศ. 1967 || ค.ศ. 1976
|-
| 2 || มุขนายกยอแซฟ บรรจง อารีพรรค || ค.ศ. 1976 || ค.ศ. 1998
|-
| 3 || มุขนายกหลุยส์ จำเนียร สันติสุขนิรันดร์ || ค.ศ. 1999 || ค.ศ. 2005
|-
| 4 || มุขนายกฟรังซีสเซเวียร์ เกรียงศักดิ์ โกวิทวาณิช || ค.ศ. 2007  || ค.ศ. 2009
|-
| 5 || มุขนายกยอแซฟ พิบูลย์ วิสิฐนนทชัย || ค.ศ. 2009 || ยังอยู่ในตำแหน่ง
|}
== อ้างอิง ==
มุขมณฑลโรมันคาทอลิกในประเทศไทย
องค์การในจังหวัดนครสวรรค์
การแพทย์ยุคก่อนประวัติศาสตร์

การแพทย์ยุคก่อนประวัติศาสตร์หมายถึงวิชาแพทย์ที่ปฏิบัติกันมาก่อนที่จะมีการประดิษฐ์ตัวอักษรและการเขียน ทั้งนี้เนื่องจากยุคก่อนประวัติศาสตร์ของแต่ละพื้นที่และแต่ละวัฒนธรรมมีความแตกต่างกัน ดังนั้นช่วงเวลาของการแพทย์ยุคก่อนประวัติศาสตร์จึงกินช่วงเวลาค่อนข้างกว้าง
ความรู้ของการแพทย์ยุคก่อนประวัติศาสตร์ในปัจจุบันเกือบทั้งหมดอาศัยข้อมูลจากวัตถุโบราณหรือซากศพมนุษย์ รวมทั้งข้อมูลทางมานุษยวิทยา ชนเผ่าที่ไม่มีการติดต่อกับโลกภายนอกหรือเผ่าที่ยังคงมีวิถีชีวิตแบบเก่าได้รับการนำมาเป็นแหล่งศึกษาทางมานุษยวิทยาเพื่อให้ทราบแนวทางปฏิบัติวิชาแพทย์ทั้งแบบเก่าและแบบที่เป็นอยู่ในปัจจุบัน
ประวัติศาสตร์การแพทย์
การแพทย์แผนโบราณ
ไอเอิร์นแมน (เพลง)

ไอเอิร์นแมน ( Iron Man ) เป็นเพลงของวงเฮฟวีเมทัลจากอังกฤษ แบล็ก ซับบาธ จากอัลบั้ม Paranoid ในปี 1970 เพลงนี้ยังถูกรวบรวมในอัลบั้มรวมเพลงฮิต  We Sold Our Soul for Rock 'n' Roll
==รางวัลที่ได้รับ==
ในปี ค.ศ. 2000 หลังจากการปล่อยซิงเกิลมา30ปี ในเวอร์ชันบันทึกการแสดงสดได้รับรางวัล Grammy Award for Best Metal Performance
เพลงนี้ได้อันดับที่317 ของ Rolling Stone'ใน500อันดับเพลงที่ยิ่งใหญ่ที่สุด.
เพลงนี้ได้รางวัลที่ 1 ของ VH1's 40 Greatest Metal Songs ในปี 2006.
เพลงนี้ได้อันดับที่ 52 ของ Billboard Hot 100 ในปี 1972.
เพลงนี้กลับมาติดชาร์ดในปี 2008 ในอันดับที่ 5 ของ Billboard's Hot Ringtones ชาร์ด.
==สมาชิก==
Ozzy Osbourne – นักร้อง
Tony Iommi – กีตาร์
Geezer Butler – เบส
Bill Ward – กลอง
==อ้างอิง==
ซิงเกิลในปี พ.ศ. 2514
ซิงเกิลในปี พ.ศ. 2513
ไ
กีฬายูโดในโอลิมปิกฤดูร้อน 2012 – หญิง ไม่เกิน 48 กิโลกรัม

กีฬายูโดในโอลิมปิกฤดูร้อน 2012 ประเภทรุ่นไม่เกิน 48 กิโลกรัมหญิง
แข่งขัน วันที่ 28 กรกฎาคม 2555
สนามการแข่งขัน : ExCel Exhibition Center
นักกีฬาเข้าร่วมการแข่งขัน 19 คน จาก 19 ประเทศ
== โปรแกรมการแข่งขัน ==
แข่งขันวันที่ 28 กรกฎาคม 2555 (ตามเวลาของประเทศสหราชอาณาจักร)
== ประเทศที่เข้าร่วมการแข่งขัน ==
มีนักกีฬาเข้าร่วมแข่งขัน 19 คน จาก 19 ประเทศ
{|
| valign = top|
โซนยุโรป
| valign = top|
โซนเอเชีย
| valign = top|
โซนอเมริกา
| valign = top|
โซนแอฟริกา
-
| valign = top|
โซนโอเชียเนีย
-
|}
== อ้างอิง ==
London Olympics game 2012 
International Judo Federation (IJF)
หญิง ไม่เกิน 48 กิโลกรัม
ทีโนโฟเวียร์/เอมทริซิตาบีน

ทีโนโฟเวียร์/เอมทริซิตาบีน (Tenofovir/emtricitabine) หรือในชื่อการค้าว่า ทรูวาดา (Truvada) เป็นยาสูตรผสมอัตราส่วนคงที่ของยาต้านรีโทรไวรัสสองตัว ใช้รักษาการติดเชื้อเอชไอวี ประกอบด้วยทีโนโฟเวียร์ 300 มิลลิกรรัม และ เอมทริซิตาบีน 200 มิลลิกรัม
ยาต้านรีโทรไวรัส
ยาหลักขององค์การอนามัยโลก
ฟุตบอลชิงแชมป์แห่งชาติอาเซียน 2012

การแข่งขันฟุตบอล เอเอฟเอฟคัพ 2012 หรือในชื่อ เอเอฟเอฟ ซูซูกิ คัพ 2012 ตามชื่อของผู้สนับสนุน ซึ่งในปีนี้เป็นการแข่งขันครั้งที่ 9 ของ สหพันธ์ฟุตบอลอาเซียน ซึ่งเป็นสหพันธ์ฟุตบอลของ เอเชียตะวันออกเฉียงใต้ โดยในปีนี้จะจัดการแข่งขันที่ มาเลเซีย และ ไทย จะแข่งขันกันระหว่างวันที่ 24 พฤศจิกายน ถึง 22 ธันวาคม พ.ศ. 2555
== การคัดเลือกเจ้าภาพ ==
ในวันที่ 17 ธันวาคม พ.ศ. 2553 สมาคมฟุตบอลฟิลิปปินส์ ได้แถลงการณ์เกี่ยวกับการแข่งขันครั้งนี้อย่างไรก็ตาม ในการประชุมของ สภาฟุตบอลเอเอฟเอฟ ในวันที่ 19 กุมภาพันธ์ พ.ศ. 2554 มาเลเซีย และ ไทย ได้เสนอตัวเป็นเจ้าภาพร่วมกัน
== สนามที่ใช้ในการแข่งขัน ==
โดยสนามที่ใช้ในการแข่งขันมี 4 สนามด้วยกัน ประกอบไปด้วย สนามกีฬาแห่งชาติบูกิต จาลิล ใน กัวลาลัมเปอร์ , ชะฮ์อาลัม สเตเดียม ใน ชะฮ์อาลัม , ราชมังคลากีฬาสถาน และ สนามศุภชลาศัย ใน กรุงเทพมหานครเมื่อไทย ได้เข้ารอบรองชนะเลิศและรอบชิงชนะเลิศ จะใช้สนามศุภชลาศัยแทน ราชมังคลากีฬาสถาน ที่จะใช้ในการแข่งขันเรซออฟแชมเปียนส์ 2012 ส่วนฟิลิปปินส์และสิงคโปร์ เมื่อได้เข้ารอบ ฟิลิปปินส์จะใช้ ริซาล เมโมเรียล สเตเดียม ในกรุงมะนิลา ส่วนสิงคโปร์จะใช้ จาลันเบอซาร์ สเตเดียม ในจาลันเบอซาร์
== ทีมที่เข้ารอบ ==
การแข่งขันนั้นจะนำทีมที่มี อันดับฟีฟ่า ต่ำที่สุด 5 อันดับในเอเชียตะวันออกเฉียงใต้ มาแข่งแบบพบกันหมดโดยคัดเอา 2 ทีมที่ผลงานดีที่สุดผ่านเข้าสู่รอบต่อไป โดยให้ประเทศเมียนม่าร์เป็นเจ้าภาพในรอบคัดเลือกครั้งนี้ ขณะที่บรูไนเพิ่งลงแข่งขันรายการนี้เป็นครั้งแรกหลังจากที่พ้นโทษแบนจากฟีฟ่า ส่วนทีมที่อันดับสูงสุด 6 ทีมแรกนั้นจะได้เข้าการแข่งขันในรอบแรกทันที
5 ทีมด้านล่างนี้ คือทีมที่ต้องลงเล่นรอบคัดเลือกก่อน
== รอบคัดเลือก ==
เป็นการแข่งขันแบบพบกันหมด ที่ ตุวันนา สเตเดียม ในเมือง ย่างกุ้ง ประเทศเมียนมาร์
== รอบสุดท้าย ==
=== การจับสลากแบ่งกลุ่ม ===

การจับสลากแบ่งกลุ่มการแข่งขันจัดขึ้นเมื่อวันที่ 11 กรกฎาคม พ.ศ. 2555 ที่โรงแรมโกลเดนทิวลิป ใน กรุงเทพมหานครโดย 8 ทีมที่จะได้เล่นในรอบสุดท้าย จะถูกจัดให้อยู่ใน 4 โถ โถละ 2 ทีม ตามอันดับของแต่ละทีม
=== รอบแบ่งกลุ่ม ===
==== กลุ่ม เอ ====
ไทย เป็นเจ้าภาพของกลุ่มนี้
==== กลุ่ม บี ====
มาเลเซีย เป็นเจ้าภาพของกลุ่มนี้
=== รอบแพ้คัดออก ===
==== รอบรองชนะเลิศ ====
รวมผล 2 นัด สิงคโปร์ ชนะ 1 – 0
รวมผล 2 นัด ไทย ชนะ 3 – 1
==== รอบชิงชนะเลิศ ====
รวมผล 2 นัด สิงคโปร์ ชนะ 3 – 2
==รางวัลพิเศษ==
== อันดับดาวซัลโว ==
5 ประตู
ธีรศิลป์ แดงดา
4 ประตู
ชาห์ริล อิชัค
3 ประตู
คำแพง สายวุฒิ
ไครูล อัมรี
กีรติ เขียวสมบัติ
2 ประตู
แก้วเวียงเพ็ชร ลิตทิเดช
1 ประตู
แอนดิก เวอร์มานสยาห์
ราฟาเอล ไมติโม
เวนดรี โมฟู
โคนสะวันห์ สีหะวง
อาซามูดดิน อาคิล
ไคริล มูไฮมีน
มาฮาลี่ จาสุลี
นอร์ชาห์รูล อิดลาน ทาลาฮา
ซาฟี ซาลี
ซาฟิค ราฮิม
วัน แซ็ค ไฮกาล
คยี ลิน
เอเมลิโอ คาลิกดง
อันเคล กีราโด
พอล มัลเดอร์ส
ฟิล ยังฮัสแบนด์
อเล็กซานดาร์ ดูริช
ไบฮักกี ไคซาน
ฟาห์รุดิน มุสตาฟิค
ฟาซรูล นาวาซ
อดุล หละโสะ
อนุชา กิจพงษ์ศรี
อภิภู สุนทรพนาเวศ
จักรพันธ์ พรใส
ธีราทร บุญมาทัน
เล ทาน ไท
เหงียน ฟาน เควียต
ทำเข้าประตูตัวเอง
เหงียน เกีย ทู (ในนัดที่พบกับ )
==สถิติทีม==
ตารางแสดงผลงานของทุกทีม
== การถ่ายทอดสด ==
== แหล่งข้อมูลอื่น ==
เว็บไซต์อย่างเป็นทางการ
== อ้างอิง ==
ฟุตบอลชิงแชมป์แห่งชาติอาเซียน
การแข่งขันฟุตบอลนานาชาติที่ประเทศไทยเป็นเจ้าภาพ
การแข่งขันฟุตบอลนานาชาติที่ประเทศมาเลเซียเป็นเจ้าภาพ
การแข่งขันกีฬาในกรุงเทพมหานคร
การแข่งขันกีฬาในกัวลาลัมเปอร์
การแข่งขันกีฬาในรัฐเซอลาโงร์
การแข่งขันกีฬาในประเทศสิงคโปร์
การแข่งขันกีฬาในมะนิลา
กีฬายูโดในโอลิมปิกฤดูร้อน 2012 – ชาย ไม่เกิน 66 กิโลกรัม

กีฬายูโดในโอลิมปิกฤดูร้อน 2012 ประเภทรุ่นไม่เกิน 66 กิโลกรัมชาย
แข่งขัน วันที่ 29 กรกฎาคม 2555
สนามการแข่งขัน : ExCel Exhibition Center
นักกีฬาเข้าร่วมการแข่งขัน 32 คน จาก 32 ประเทศ
== โปรแกรมการแข่งขัน ==
แข่งขันวันที่ 28 กรกฎาคม 2555 (ตามเวลาของประเทศสหราชอาณาจักร)
== ประเทศที่เข้าร่วมการแข่งขัน ==
มีนักกีฬาเข้าร่วมแข่งขัน 32 คน จาก 32 ประเทศ
{|
| valign = top|
โซนยุโรป
| valign = top|
โซนเอเชีย
| valign = top|
โซนอเมริกา
| valign = top|
โซนแอฟริกา
| valign = top|
โซนโอเชียเนีย
|}
== อ้างอิง ==
London Olympics game 2012 
International Judo Federation (IJF)
ชาย ไม่เกิน 66 กิโลกรัม
อาการไม่พึงประสงค์จากยา

อาการไม่พึงประสงค์จากยา (adverse drug reaction, ADR) คือภาวะซึ่งมีผลเสียจากการใช้ยาในขนาดปกติ ในการให้ยาแบบปกติ อาจเกิดหลังการให้ยาเพียงครั้งเดียว หรือเมื่อให้เป็นเวลานาน หรือเมื่อให้พร้อมกับยาอื่น ก็ได้ ภาวะนี้แตกต่างจากผลข้างเคียงของยาตรงที่ผลข้างเคียงของยานั้นไม่จำเป็นจะต้องเป็นผลที่ไม่พึงประสงค์แต่เพียงอย่างเดียว วิชาที่ว่าด้วยการศึกษาเกี่ยวกับอาการไม่พึงประสงค์จากยาเรียกว่า pharmacovigilance
==อ้างอิง==
==แหล่งข้อมูลอื่น==
เภสัชวิทยา